Ажил хэрэг бидний санаснаар бүтэхгүй байгааг яаж тайлбарлах вэ?
Эсвэл зарим хүмүүсийн ажил
бусдын таамаглалыг няцааж амжилт олдгийг хэрхэн тайлбарлах вэ?
Жишээ нь,
Apple компани яагаад үргэлж шинийг санаачилдаг вэ?
Тэд жилээс жилд бүх өрсөлдөгчдөөсөө
илүү шинэлэг санаа гаргасаар байдаг.
Гэвч тэд зүгээр л нэг компьютерийн компани.
Бусадтай яг адил.
Тэдэнд бусадтай л адил боломж, авьяас чадвар,
бүтэц , зѳвлѳхүүд,
хэвлэл мэдээлэл байдаг.
Тэд бусдаас хэрхэн ялгарч чадсан бэ?
Мартин Лютер Кинг яаж арьс өнгөний хөдөлгөөнийг удирдсан бэ?
Америкийн хүнд хэцүү байдлыг тэр ганцаараа туулаагүй,
тэр цаг үеийнхээ цорын ганц шилдэг илтгэгч ч байгаагүй.
Тэгвэл яагаад тэр гэж?
Врайтын ах дүүс хэрхэн анхны
жолоодлогот онгоцыг бүтээж чадав?
Тэднээс өндөр чадвартай,
санхүүжилт сайтай багууд байж л байсан.
Гэвч бусад нь тийм амжилтанд хүрч чадаагүй.
Харин Врайтын ах дүүс тэднээс илүүрхсэн.
Энд ямар нэгэн нууц байна.
3 жил хагасын ѳмнѳ би нэг зүйлийг олж мэдсэн юм.
Энэ нээлт надад дэлхий ертөнц хэрхэн өөрчлөгдөн хөгждөгийг мэдэхэд тусалсан.
Мөн намайг өөрийгөө өөрчлөх хэмжээнд нөлөө үзүүлсэн юм.
Үүний цаана нэг зарчим байсан.
Дэлхийн хэмжээнд өөрчлөлт хийсэн байгууллагууд, удирдагчид болох
Apple, Мартин Лютер Кинг болон Врайтын ах дүүс
бүгд яг л адилхан хэлбэрээр бодож, хийж, харилцдаг байсан.
Тэрхүү бодол санаа нь бусдынхаас эсрэг байсан.
Би зүгээр л үүнийг томьёолсон.
Энэ нь дэлхий дээрх хамгийн энгийн санаа ч байж болох юм.
Би үүнийг "Алтан тойрог" гэж нэрлэдэг.
Яагаад? Яаж? Юуг?
Энэхүү жижигхэн санаа нь яагаад зарим
байгууллага, удирдагчид бусдад байдаггүй урам зориг өгдгийг тайлбарлах болно.
Зарим нэг үгийг эхлээд тодорхойлъё.
Дэлхий дээрх бүх л хувь хүн, байгууллага
өөрсдийн юу хийж байгааг 100 хувь мэддэг.
Хэрхэн яаж хийхээ мэддэг нэгэн ч бий.
Үүнийг үнэ цэнэдээ өөрчлөлт хийх, тодорхой үйл явц,
ѳѳрийн онцлог шинж ч гэж нэрлэж болно.
Гэвч яагаад хийж байгаагаа мэддэг хувь хүн, байгууллага маш ховор.
"Ашиг олох" гэдэг бол "Яагаад?" гэдгийн хариулт биш.
Тэр бол үр дүн нь. Үргэлж үр дүн л байдаг.
"Яагаад" гэдэг нь зорилгыг асууж байгаа юм.
Юуны тѳлѳѳ? Юунд итгэж байгаа юм бэ?
Тухайн байгууллагын оршин тогтнож байгаа учир шалтгаан юу вэ?
Юуны тѳлѳѳ ѳглѳѳ сэрдэг вэ?
Яагаад энэ чухал юм бэ?
Бодит байдал дээр бидний бодол, үйлдэл,
харилцаа зэрэг нь гаднаасаа дотогш чиглэсэн байдаг.
Бид тодорхой зүйлээсээ тодорхой бус зүйл рүүгээ чиглэдэг.
Гэвч шилдэг удирдагч, байгууллагууд
тэдгээрийн хэмжээ болон салбараас үл хамааран
бүгдийнх нь бодол, үйлдэл, харилцаа нь дотроосоо гадагш чиглэсэн байдаг.
Жишээ авч үзье л дээ.
Apple компанийг жишээ болгоё. Учир нь хүн бүр хэрэглэдэг болохоор ойлгоход амар.
Хэрвээ Apple бусад шиг л байсан бол
тэдний сурталчилгаа нэг иймэрхүү сонсогдох байсан биз:
"Бид гайхамшигтай компьютер бүтээсэн.
Маш загварлаг, хэрэглэхэд хялбар, хэрэглэгч төвтэй.
Нэгийг худалдаж авмаар байна уу?"
"Үгүй дээ."
Энэ бол ихэнхдээ харилцдаг хэлбэр.
Ихэнх сурталчилгаа, борлуулалт нэг иймэрхүү байдаг.
Бидний ихэнх харилцаа ингэж л явагддаг.
Бид юу хийсэн, яаж хийсэн, юугаараа илүү,
мөн ялгаатай зүйлсээ дурдан
харилцагч худалдаж авахыг хүлээдэг.
Энэ манай шинэ хуулийн фирм:
Хамгийн шилдэг хуульчид, томоохон харилцагчидтай.
Үргэлж үйлчлүүлэгчдээ эхэнд тавьдаг.
Энэ манай шинэ загварын машин:
Түлш зарцуулалт маш бага, савхин суудалтай
манай машиныг худалдан аваач.
Ингэж хэлэхэд тѳдийлѳн сэтгэлд хүрэхгүй.
Харин Apple ингэж сурталчилдаг.
"Бидний хийж буй бүх зүйл дэлхийг ѳѳрчлѳхийн тѳлѳѳ байдаг.
Ѳѳрѳѳр сэтгэхэд бид итгэдэг.
Дэлхийг ѳѳрчлѳх хэрэгсэл бол
бүтээгдэхүүнээ гайхалтай загварчлан
хэрэглэхэд хялбар, хэрэглэгчид нийцтэй бүтээх юм.
Бид зүгээр л гайхалтай компьютер бүтээдэг байж таарсан.
Нэгийг авмаар байна уу?"
Үнэхээр ѳѳр байгаа биз?
Авмаар санагдаж байгаа биз?
Сая мэдээллийн дарааллыг л ѳѳрчилсѳн.
Үүнээс харагдаж байгаа зүйл нь хүн "юуг" биш,
"яагаад" гэдгийг харж худалдан авалт хийдэг.
Тиймээс ч энэ жишээ нь энд байгаа бүх хүмүүс
эргэлзээгүйгээр Apple компьютер худалдаж авдгийг харуулж байна.
Мѳн түүнчлэн MP3 тоглуулагч, ухаалаг утас,
видео камерыг ч бас
Apple-с санаа зовох зүйлгүйгээр худалдан авдаг.
Гэвч Apple бол зүгээр л нэг компьютерийн компани.
Apple өрсөлдөгчдөөсөө бүтцээрээ ялгарах юмгүй.
Ѳрсѳлдѳгч компаниудад ч бас адил чанартай бараа үйлдвэрлэх чадвар бий.
Яг үнэндээ оролдож үзсэн нь ч бий.
Хэдэн жилийн ѳмнѳ "Gateway" компани хавтгай зурагт үйлдвэрлэсэн.
Тэдэнд ийм зурагт бүтээх технологи, чадвар байсан.
Тэд хавтгай дэлгэцийг олон жил үйлдвэрлэсээр ирсэн.
Гэвч хэн ч худалдаж аваагүй.
Dell компани MP3 тоглуулагч болон PDA-г гаргах болсон.
Маш ѳндѳр чанартай бүтээгдэхүүнүүд.
Загвар нь ч бас тѳгс сайн байсан.
Гэвч бас л хэн ч худалдаж аваагүй.
Одоо ч мѳн адил Dell-ээс MP3 тоглуулагч
авна гэж тѳсѳѳлѳгдѳхгүй байгаа биз?
Харин компьютерийн компаний МР3-ыг яагаад авдаг юм бэ?
Бид авсаар л байгаа.
Хүн "юуг" гэдэгт биш "яагаад" гэдэгт хөтлөгддөг юм.
Бүтээгдэхүүнийг чинь сонирхож байгаа хүнтэй бизнес хийх нь зорилго биш юм.
Өөртэй чинь ижил зүйлд итгэдэг нэгэнтэй бизнес хийхийг зорилгоо болго.
Одоо хамгийн чухал хэсэг нь.
Миний ярьж байгаа зүйл миний бодол биш.
Энэ бүхий л амьд биеийн зарчим дээр тулгуурласан зүйл.
Сэтгэл судлалын ч биш, биологийн шинжлэх ухаан юм.
Хүний тархийг таллан, дээрээс нь харвал
тархи нь гурван томоохон хэсэгт
хуваагдаж байгааг харж болно.
Энэ нь Алтан тойрогтой тѳстэй харагддаг.
Хамгийн шинэ хомосапиэнсийн тархи нь
неокортекс буюу шинэ холтос нь
"юу" гэдэгт төвлөрдөг.
Тархины энэ хэсэг нь оновчтой
дүгнэлт хийх болон хэл соёл зэргийг хариуцдаг.
хоёр дахь давхарга болох тархины утсан систем нь
сэтгэл хѳдлѳлийн мэдрэмжүүд болох итгэл, үнэнч байдал
зэргийг хариуцдаг.
Мѳн хүний зан авир,
бүхий л шийдвэр гаргахад оролцдог ч
хэл ярианы чадвар байхгүй юм.
Ѳѳрѳѳр хэлбэл, гаднаас дотогш чиглэсэн харилцааны үед
хүмүүс асар их, цогц мэдээлэл болох онцлог шинж, үр ашиг
бодит байдал болон дүрслэлийг ойлгож чаддаг.
Энэ нь зүгээр л зан чанарыг удирддаггүй юм.
Бид дотроос гадагш харилцах үед
зан чанарыг удирдаж байдаг тархитай
шууд харилцаанд ордог.
Ингэж бидний хэлдэг, хийдэг зүйлсийг ойлгох боломжийг хүмүүст олгодог.
Зөн совингийн шийдвэрүүд эндээс гардаг.
Заримдаа та бүх баримтыг хэн нэгэнд танилцуулсан ч
тэд "Нэг бүрчлэн ойлгож байна.
Гэхдээ нэг л биш санагдаж байна" гэдэг.
Яагаад бид "Зөв санагдахгүй байна" гэдэг юм бол?
Учир нь тархины энэ хэсэг нь шийдвэр гаргалтыг хянадаг ч,
хэл яриаг хянадаггүй юм.
Биднийг хамгийн сайн зоригжуулдаг үг
"Яагаад гэдгийг мэдэхгүй, гэхдээ л биш байна" гэдэг.
Заримдаа зүрх сэтгэл, дотоод сэтгэлээ дагадаг гэж ярьдаг.
Эдгээр нь таны биеийн энэ хэсгүүд
зан авир удирддаггүй.
Энэ бүгд таны лимбик тархинд болж байдаг.
Энэ тархи нь шийдвэр гаргалтыг хянадаг ч хэл яриаг хянадаггүй.
Хэрэв та яагаад тухайн зүйлийг хийж байгаагаа ойлгохгүй бол
хүмүүс яагаад гэдгийг бодож эхлэх ба
тэд яагаад заавал таны төлөө саналаа өгөх,
эсвэл таны бараа бүтээгдэхүүнийг худалдаж авах,
бүр илүүтэй танд үнэнч байж,
таныг дагах ёстой гэж?
Бусдад хэрэгтэй барааг зүгээр л зарах нь зорилго биш.
Таны итгэл үнэмшилд итгэсэн хүмүүст бүтээгдэхүүнээ зарах нь зорилго юм.
Та ажил хэрэгтэй байгаа хэн нэгнийг ажилд авах биш,
таны итгэсэн зүйлд итгэх нэгнийг ажилд авах нь чухал.
Би үүнийг байнга хэлдэг:
Хэрэв та ажил л хийдэг нэгнийг хөлсөлбөл, тэд зөвхөн цалингийн төлөө л ажиллана,
гэхдээ тэд таны итгэсэнд итгэвэл
тэд бүхий л зүрх сэтгэлээрээ ажиллах болно.
Ах дүү Врайт бол үүний нэг гайхалтай жишээ.
Ихэнх хүмүүс Самуэль Пиэрпонт Ланглейгийн талаар мэддэггүй.
20-р зууны сүүлээр, жолоодлогот онгоц хийх нь
тухайн үеийн ярианы гол сэдэв байсан юм.
Хүн бүхэн л үүнийг туршиж үзэж байсан.
Самуэль Пиэрпонт Ланглейд амжилтанд хүрэх
түлхүүр нь байсан гэж бид бодсон.
Одоо ч гэсэн та хүмүүсээс
"Яагаад танай бүтээгдэхүүн, компани амжилт олоогүй вэ?" гэж асуудаг
ингэж асуух үед хүмүүс бүгд л
ижил гурван зүйлийг хэлэх болно.
Санхүү дутмаг, буруу баг, зах зээлийн муу нөхцөл байдал.
Энэ гурав үргэлж л уналтын шалтгаан байсаар ирсэн. Яагаад?
Самуэль Пиерпонт Ланглейд
"Дайны удирдах газраас" 50 мянган доллар
нисэх машин бүтээхэд нь зориулсан байдаг.
Мөнгө бол асуудал биш байсан.
Тэрээр Харвардад суралцаж, Смитсонианд ажиллан,
харилцаа холбоо сайтай байсан ба
тэр тухайн үеийн бүх л том эрдэмтдийг таньдаг байсан.
Мөн тэрээр мөнгөөр тэдгээр эрдэмтдийг хөлсөлсөн ба
зах зээлийн байдал ч гайхалтай байсан.
Нью Йорк Таймс сонин түүнийг хаа яваа газар нь дагалдаж,
хүн бүхэн л Ланглейг дэмжиж байсан.
Тийм байхад бид яагаад Самуэль Пиерпонт Ланглейг мэддэггүй билээ?
Үүнээс хэдхэн километрийн цаана Дэйтон, Охайо,
Орвил болон Вилбүр Врайт нарт
амжилтад хүрчихээр юу ч байгаагүй.
Тэдэнд мөнгө ч байгаагүй,
тэд унадаг дугуйны дэлгүүрийн орлогоо мөрөөдлийн ажилдаа зориулдаг байсан.
Врайтын ахан дүүс дотор
коллежийн боловсролтой хүн нэг ч байгаагүй.
Орвил, Вилбүр хоёр хүртэл.
Нью Йорк Таймс сонин тэднийг сурвалжилдаггүй байсан.
Гол ялгаа нь
Орвил, Вилбүр нар өөрсдийн итгэл үнэмшил, зорилго, учир шалтгаандаа хөтлөгдсөн.
Тэд хэрэв нисдэг машиныг бүтээж чадвал
энэ нь дэлхийг өөрчилж чадна гэдэгт итгэсэн.
Харин Самуэль Пиерпонт Ланглейгийн зорилго өөр байсан.
Тэр баян, алдартай болохыг хүсч байсан.
Тэр гарах үр дүнгийн хойноос л хөөцөлдөж байсан.
Баян болох л хүсэлтэй байсан.
Гэтэл юу болсон гээч.
Хүмүүс ах дүү Врайт мөрөөдөлд итгэн
бүх л сэтгэл зүрхээрээ тэдэнд тусалсан.
Ланглейгийн хүмүүс мөнгөний төлөө түүнтэй цуг байсан.
Ах дүү Врайтын тухай түүхийг хүмүүс ярихдаа
гарах бүртээ 5 иж бүрдэл эд анги авдаг байсан гэдэг.
Учир нь оройн хоолноос өмнө ийм тооны бүтэлгүй туршилт хийдэг байжээ.
Эцэст нь 1903 оны 12-р сарын 17-нд
ах дүү Врайт амжилттай нисэхэд
хэн ч тэнд байгаагүй гэдэг.
Хэд хоногийн дараа л үүнийг дараа олж мэдсэн юм.
Ланглейн урам зоригоо буруу зүйлээс авч байсны ба снэг жишээ бол
ах дүү Врайт нислэг хийсэн өдөр
Ланглей бүхнийг орхисон юм.
Тэрээр ингэж хэлж болох л байсан:
"Залуус аа, энэ гайхалтай нээлт болсон байна, би улам сайжруулах болно".
Гэвч тэр тэгээгүй.
Ланглей анхдагч байгаагүй, баян, алдартай болоогүй болохоор бүхнийг орхисон.
Хүмүүс юу хийдэгт чинь биш, яагаад хийдэгт чинь хөтлөгддөг.
Чи юунд итгэдэг болохоо ярьвал,
чиний итгэсэнд итгэх хүмүүсийн сонирхлыг татаж чадна.
Гэхдээ чиний итгэсэнд итгэх хүмүүсийн анхаарлыг татах нь яагаад чухал гэж?
Инновацийн тархалтын хууль гэж байдаг.
Та нар хуулийг мэдэхгүй байж болох ч үгнүүдийн утгыг нь мэднэ.
Хүн амын анхны 2,5% бол шинийг санаачлагчид байдаг.
Дараагийн 13,5% нь эхний туршигчид байдаг.
Дараагийн 34% нь эхний гол худалдан авагчид,
сүүлийнх нь гол худалдан авагчид болон хойрго худалдан авагчид юм.
Эдгээр хүмүүсийн мэдрэгчтэй утас худалдан авдаг цорын ганц шалтгаан бол
дугаараа эргүүлдэг телефон аппарат зарахаа больсон.
(Инээд)
Бид бүгд энэ хэмжүүр дээр өөр өөр цагт, өөр өөр газар байрладаг.
гэхдээ инновацийн тархалтын хуулийн гол санаа нь
өргөн хэрэглээний зах зээл дээр амжилт гаргах эсвэл санаагаа
хүлээн зөвшөөрүүлэхийг хүсвэл энэхүү хэлбэлзлийн дээд цэг буюу
зах зээлийн 15-18 хувьд нь нэвтрэх хүртэл амжилт олж чадахгүй.
Тэгж байж систем дээд цэгтээ хүрэх болно.
"Шинэ бизнес чинь зах зээлийн хэдэн хувийг эзэлж байна вэ?" гэж асуухад
тэд бахархалтайгаар "10 орчим хувь" гэдэг.
Та хэрэглэгчдийн 10 хувийг татаж болно л доо.
Өөрсдөө "олоод мэдчихдэг" 10% үргэлж байдаг.
Тэднийг ингэж л тодорхойлдог.
"Өө, тэд өөрсдөө мэдчихсэн байдаг."
Гол асуудал нь эхлэхээсээ өмнө худалдан авалт
худалдан авалт хийх нэгнийг хэрхэн олох вэ?
Тэхээр энэ байна, энэ жижиг нүхийг та хаах ёстой,
Жеффри Мүүрийгийн хэлдгээр "Ангалыг таглах" юм --
учир нь, таны харж байгаачлан эхний масс худалдан авагчид хэн нэгэн түрүүлж
тухайн зүйлийг туршиж хэрэглэхээс өмнө хэзээ ч худалдан авалт хийдэггүй.
Эдгээр шинийг санаачлагчид болон туршигчид анхны худалдан авалт хийх
чухал шийдвэр гаргахдаа хамгийн тохиромжтой нь байдаг.
Тэд ямар бүтээгдэхүүн гэдэгт биш дэлхийг харах өөрийн
итгэл үнэмшилдээ хөтлөгдөн зөн совиндоо тулгуурласан шийдвэр
гаргахдаа хамгийн тохиромжтой худалдан авагчид байдаг.
Эдгээр хүмүүс iPhone утас зах зээлд гармагц
худалдан авахаар 6 цагийн туршид оочирлон зогсдог, дараа долоо хоног гэхэд
лангуу дүүрэхээс нь өмнө худалдан авалт хийдэг.
Эдгээр хүмүүс хавтгай дэлгэцтэй ТВ худалдаанд гарахад
хоцрогдсон технологитой байсан ч
40,000 доллар зарцуулсан туршигчид юм.
Дашрамд хэлэхэд ТВ-ийн технологи нь үнэхээр гайхалтай болохоор тэд
худалдан авалт хийгээгүй, тэд зөвхөн өөрсдийн төлөө л энэ бүгдийг хийсэн.
Учир нь тэд анхдагч байхыг хүсдэг.
Хүмүүс таны юу хийснийг биш яагаад хийснийг чинь мөн итгэсэн зүйлээ
хялбархан батлан харуулсныг чинь худалдан авдаг.
Үнэндээ, хүмүүс өөрсдийн итгэсэн юмаа батлах зүйлс хийнэ.
Эдгээр хүмүүс iPhone утсыг анх худалдаанд гарснаас 6 цагийн дотор
6 цаг оочирлон байж худалдан авдаг шалтгаан нь
дэлхий ертөнцийн талаар тэд юунд итгэдэг,
хүмүүс тэднийг хэрхэн үнэлж цэгнээсээ гэж хүсдэг хүсэл нь юм:
Тэд анхдагч нь байсан.
Хүмүүс юунд биш яагаадад хөтлөгддөг.
Та бүхэнд санаачлагын тархалтын хуулийн нэгэн алдартай,
дампуурал болон хосгүй амжилтын талаарх жишээ дурдая.
Эхлээд, цуутай дампуурлын жишээ ярия.
Энэ нь худалдааны жишээ юм.
Өмнө хэлсэнчлэн, амжилтын түлхүүр нь
мөнгө, зөв хүмүүс болон зөв зах зээлийн нөхцөл байдал юм.
Эдгээртэй байснаар та амжилтанд хүрнэ.
Тиво-г харцгаая.
Ойролцоогоор 8-9 жилийн өмнө Тиво гарч ирснээр
өнөөг хүртэл
тэд цорын ганц хамгийн өндөр чанартай бүтээгдэхүүн байгаа,
дамжуулан хэрэглэнэ, ямар ч маргаан байхгүй.
Тэд үнэхээр сайн санхүүжилттэй байсан.
Зах зээлийн нөхцөл нь ч гайхалтай.
Юу вэ гэхээр, бид Тиво-г үйл үгээр хэрэглэж байна.
Бүх л хугацаанд Time Warner DVR Tivo-д би цагаа дэмий үрсэн.
(Инээд)
Гэхдээ ТиВо бол худалдааны дампуурал юм.
Тэд хэзээ ч мөнгө хийгээгүй.
Тэд анхны үнээ тогтоох үед
хөрөнгө нь ойролцоогоор 30, 40 доллар л байсан,
дараагаар нь огцом унаж 10 доллараас илүү үнээр зарж чадаагүй.
Үнэндээ, хос гадасаас бусад нь
6 доллараас илүү үнээр зарагдсан гэж бодохгүй байна.
Учир таны мэдэж байгаачлан, ТиВо бүтээгдэхүүнээ
зах зээлд гаргах үедээ юу хийснээ л бидэнд суртчилж байсан.
Тэд "Бид шууд нэвтрүүлгийг түр зогсоодог, суртчилгааг алгасдаг,
шууд нэвтрүүлэг сануулдаг, таны үзсэн нэвтрүүлгүүдийг танаас асуухгүйгээр
хадгалж байдаг нэгэн бүдээгдэхүүн байна" гэж хэлсэн.
Шүүмжлэгч олонхи:
" Бид та нарт итгэхгүй байна.
Бидэнд энэ хэрэггүй. Энэ бидэнд таалагдахгүй байна.
Та нар биднийг айлгаж байна" гэж хэлсэн.
Харин ТиВо ийм байдлаар бүтээгдэхүүнээ суртчилсан бол:
"Хэрвээ та амьдралынхаа бүх л хэсгийг хяналтандаа байлгахыг
хүсдэг нэгэн бол, залуу минь
танд зориулсан нэгэн бүтээгдэхүүн бидэнд байна.
Энэ нь шууд нэвтрүүлгийг түр зогсоодог, суртчилгааг алгасдаг,
таны үздэг зүйлсийг санамжиндаа хийдэг гэх мэт"
Хүмүүс юунд биш яагаад гэдэгт хөтлөгддөг,
өөрийн итгэдэг зүйл шиг л хийдэг зүйлдээ ханд.
Одоо та бүхэнд санаачлагын тархалтын хуулийн нэгэн амжилттай болсон жишээ ярия.
1963 оны зун,
Вашингтоны талбайд 250000 хүн Др.Кингийн илтгэлийг сонсохоор
цугласан юм.
Тэдэнд ямар ч урилга илгээгээгүй,
тэр үед илтгэл тавих өдрийг шалгах вебсайт ч гэж байгаагүй.
Яаж ингэж чадсан юм бол?
Тиймээ, Др.Кинг Америкийн
цорын ганц гайхалтай илтгэгч байгаагүй.
Америкийн иргэний хѳдѳлгѳѳнѳѳс ѳмнѳх
хүнд хэцүү байдлыг тэр ганцаараа туулаагүй.
Үнэндээ түүний зарим санаанууд нь тийм ч сайн байгаагүй.
Гэхдээ түүнд бэлэг байсан.
Тэр Америкт юу өөрчлөх хэрэгтэй талаар хүмүүст ярих гээгүй.
Тэр юунд итгэдэг талаараа хүмүүст ярихыг хүссэн.
"Би итгэж байна, Би итгэж байна, Би итгэж байна" гэж тэр ярьсан.
Хүмүүс түүний итгэсэнд итгэсэн,
түүний жишээг авч, түүний ярьсныг өөрсдийн болгон хүмүүст дамжуулан ярьсан.
Цугласан олны зарим нь илүү олон хүмүүст түүний үгийг хүргэхийн тулд
зохион байгуулалтад орсон.
Хачирхалтай нь түүний яриаг сонсохоор нэг дор 250000 хүн
зөв цагт, зөв газраа цугласан юм.
Тэдгээр хүмүүсийн хэдэн хувь нь түүний төлөө цугласан вэ?
Тэг хувь.
Тэдгээр хүмүүс өөрсдийнхөө төлөө цугласан.
Америкийн талаарх тэдний итгэл нь
наймдугаар сарын дунд үеийн Вашингтоны ид халуун наранд зогсохоор
автобусаар 8 цагийн турш явахад хөтөлсөн.
Энэ нь тэд юунд итгэдэг тухай байснаас харын эсрэг цагааны тухай байгаагүй:
үзэгчдийн 25% нь цагаан арьстан байсан.
Др.Кинг дэлхий дээр 2 төрлийн хууль байдаг гэдэгт итгэдэг байсан:
нэг нь удирдах байгууллагын гаргадаг хууль нөгөө нь хүн төрлөхтний гаргасан хууль.
Харамсалтай нь хүн төрлөхтний бий болгосон хууль нь
удирдах байгууллагын гаргасан хуультай өдийг болтол зөрчилдөж
нэг дэлхий дээрээ амьдарсаар байх болно.
Тэр үед Иргэний Эрхийн Хөдөлгөөн өрнөсөн нь
түүний үзэл зарчмыг амьдралд хэрэгжүүлэхэд төгс хэрэгсэл болсон.
Бид түүний төлөө биш, өөрсдийнхөө төлөө түүнийг дагасан юм.
Хариуд нь тэрээр "Надад нэг мөрөөдөл бий" илтгэлээ тавьсан,
"Надад нэг төлөвлөгөө бий" гээгүй.
(Инээд)
Харин одоо улс төрчдийн цогц 12-оноотой төлөвлөгөөг сонсоцгооё.
Тэд хэнд ч урам зориг хайрладаггүй.
Учир нь удирдагчид ба араасаа дагуулагчид гэж байдаг.
Удирдагчид төр засаг эсвэл эрх мэдэл бүхий албан тушаалтан байдаг бол
Араасаа дагуулагчид нь бидэнд урам зориг, хүч чадлыг өгч байдаг.
Хувь хүн эсвэл байгууллага аль нь ч байсан
бид нар дагах ёстой болохоор биш тэд биднийг дагуулдаг болохоор тэр
гэхдээ бид өөрсдөө дагахыг хүсдэг.
Бид тэдний төлөө биш өөрсдийнхөө төлөө тэднийг дагадаг.
Эдгээр хүмүүс бол "Яагаад" гэдгээр эхэлдэг
эргэн тойрны хүмүүстээ урам зориг өгч байдаг нэгэн
эсвэл тэднээс урам зориг авдаг нэгнээр тойрон хүрээлүүлдэг.
Маш их баярлалаа.
(Алга ташилт)